laion/Wikipedia-Exotic huggingface dataset:
পেল

কয়েকটি পুরুষ মেরুদণ্ডী ও অমেরুদণ্ডী প্রাণীর বাহ্যিক যৌনাঙ্গ। এটি একটি জননাঙ্গও বটে যা যৌনমিলন এর সময় প্রবেশকারী অঙ্গ হিসাবে কাজ করে। আবার ইউথেরিয়া স্তন্যপায়ীদের ক্ষেত্রে এটি বাহ্য রেচনাঙ্গ হিসাবেও কাজ করে। শিশ্ন সাধারণত স্তন্যপায়ী, সরীসৃপ ও পাখিদের দেহে দেখা যায়। এটি নলাকার, স্পঞ্জের মত উত্তোলিত পেশি এবং রক্তজালক দিয়ে গঠিত।এটি প্রিপিউস নামে নরম চামড়া দিয়ে ঢাকা থাকে যা সাধারণত যৌনমিলনের সময় আঘাতে কিছুটা খুলে যায়। শিশ্নের সহায়তায় শুক্রাশয়ে উৎপাদিত শুক্র যোনিপথ দিয়ে স্ত্রীযোনিতে স্থানান্তরিত হয়। উচ্চতর জীববিদ্যা পরিচয় - বর্ধন. সেন.ভক্ত।
রুশ উইকিপিডিয়া

রুশ উইকিপিডিয়া (রুশ: Ру́сская Википе́дия) হল উইকিপিডিয়ার রুশ ভাষা সংস্করণ। বর্তমানে রুশ উইকিপিডিয়ায় ২০,০১,০১৩ নিবন্ধ রয়েছে। রুশ উইকিপিডিয়া চালু করা হয় ২০ মে ২০০১ তারিখে। ২০১৫ অক্টোবরে রুশ উইকিপিডিয়ায় নিবন্ধের সংখ্যায় ষষ্ঠ বৃহত্তম উইকিপিডিয়া হয়ে ওঠে এবং পঞ্চম সর্বোচ্চ সম্পাদিত। রুশ উইকিপিডিয়া হচ্ছে সিরিলীয় লিপিতে লেখা বৃহত্তম উইকিপিডিয়া, বা রোমান লিপি ছাড়া অন্য একটি লিপিতে সর্বচ্চ লেখা ও বৃহত্তম। List of Wikipedias given in decadic logarithm উইকিমিডিয়া কমন্সে রুশ উইকিপিডিয়া সংক্রান্ত মিডিয়া রয়েছে। রুশ উইকিপিডিয়া (রুশ) উইকিপিডিয়া মুক্ত বিশ্বকোষ-এর রুশ উইকিপিডিয়া সংস্করণ
গণপ্রজাতন্ত্রী মলোসশিয়া

মলোসশিয়া বা গণপ্রজাতন্ত্রী মলোসশিয়া একটি ক্ষুদ্র দেশ যার প্রতিষ্ঠাতা হচ্ছে কেভিন বাউঘ এবং এটা নেভাদার ডেটনে অবস্থিত। যদিও গণপ্রজাতন্ত্রী মলোসশিয়াকে দেশ হিসেবে দাবী করা হয় কিন্তু যুক্তরাষ্ট্র বা অন্য কোন দেশ আনুষ্ঠানিকভাবে একে দেশ হিসেবে স্বীকৃতি দেয়নি। ০.০১ একর জমির উপর স্থাপিত বাউঘের বাড়ি যা গভর্নমেন্ট হাউজ নামে পরিচিত এবং পার্শ্ববর্তী ১.৩ একর অঞ্চল নিয়ে দেশটি গঠিত। মলোসশিয়া শব্দটি স্প্যানিশ শব্দ মররো থেকে এসেছে যা অর্থ ছোট পাথুরে পাহাড়। গণপ্রজাতন্ত্রী মলোসশিয়া যুক্তরাষ্ট্রের মাঝে অবস্থিত একটি স্বাধীন দেশ হিসেবে দাবী করে। এবং একটি স্বাধীন দেশের মত সরকার ব্যবস্থা প্রণয়ন করেছে। ২০০২ সালে মলোসশিয়া সমলিঙ্গিক বিবাহকে বৈধ ঘোষণা করেছে। Our New National Anthem Republic of Molossia (www.molossia.org). January 28, 2014. Retrieved on 2014-09-04. "Newsbites"। Republic of Molossia। ১৮ মার্চ ২০১২। সংগ্রহের তারিখ ২০১৪-০১-১৪।
ঘোড়াউত্রা নদী

ঘোড়াউত্রা নদী বাংলাদেশের উত্তর-পূর্বাঞ্চলের কিশোরগঞ্জ জেলার একটি নদী। নদীটির দৈর্ঘ্য ৩৩ কিলোমিটার, গড় প্রস্থ ৪৩৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ঘোড়াউত্রা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ২৬। ঘোড়াউত্রা নদীর উৎপত্তি হয়েছে কিশোরগঞ্জ জেলার মিঠামইন উপজেলার ধনু নদী থেকে। উৎপত্তির পর দক্ষিণমুখো হয়ে এই জেলারই বাজিতপুর উপজেলায় মেঘনা ও কালনীর সঙ্গমে মিলিত হয়েছে। মিঠামইন থেকে বেরিয়ে এটি নিকলী উপজেলা শহরের পূর্ব পাশ দিয়ে প্রবাহিত হয়েছে। নদীর তীরে গড়ে উঠেছে মিঠামইন উপজেলা। নদীটিতে জোয়ার ভাটার প্রভাব রয়েছে, তবে লবণাক্ততা নেই। নদীতে সারাবছরই পানি থাকে। নদী তীরবর্তী এলাকাগুলো সাধারণত বন্যায় প্লাবিত হয় না। পানির গড় গভীরতা শুকনো মৌসুমেও ১০ মিটারের কম নয়। আর বর্ষা মৌসুমে বেড়ে দাঁড়ায় ১৭ মিটারে। এই নদীর গভীরতা ১৭ মিটার। নদী অববাহিকার আয়তন ১৬১৯ বর্গকিলোমিটার। শিমুলতলা গ্রামের শেখ জমিদারদের সকল ঘোড়া শিমুলতলা থেকে পূর্ব দিকে একটি নদ এ পানি খেত বলে ওই নদের নাম ঘোড়াউত্রা এবং এর সংলগ্ন গ্রামের নাম ঘোড়াদাড়া হিসেবে পরিচিতি লাভ করে বলে জনশ্রুতি রয়েছে। বাংলাদেশের নদীর তালিকা বাংলাদেশের বড় নদীসমূহ মানিক মোহাম্মদ রাজ্জাক (ফেব্রুয়ারি ২০১৫)। "উত্তর-পূর্বাঞ্চলের নদী"। বাংলাদেশের নদনদী: বর্তমান গতিপ্রকৃতি (প্রথম সংস্করণ)। ঢাকা: কথাপ্রকাশ। পৃষ্ঠা ১৮৭। আইএসবিএন 984-70120-0436-4।  |সংগ্রহের-তারিখ= এর |ইউআরএল= প্রয়োজন (সাহায্য)উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ১৯৪।
সরকারি জসমুদ্দিন কাজী আব্দুল গনি কলেজ

সরকারি জসমুদ্দিন কাজী আব্দুল গনি কলেজ বাংলাদেশের লালমনিরহাট জেলার একটি পুরোনো ও ঐতিহ্যবাহী শিক্ষাপ্রতিষ্ঠান। লালমনিরহাট জেলার পাটগ্রাম উপজেলা সদরে এই কলেজটি ১৯৬৮ সালে প্রতিষ্ঠিত প্রতিষ্ঠাতা কাজী নুরুজ্জামান (সাবেক এমপি)। কলেজটিতে বর্তমানে উচ্চ মাধ্যমিক শ্রেণি ও স্নাতক (পাস) শ্রেণিতে শিক্ষা দান করা হয়। উত্তরাঞ্চলের সীমান্তবর্তী উপজেলা পাটগ্রামের স্থানীয় অধিবাসীদের শিক্ষার সুযোগ দানের লক্ষ্যে ১৯৬৮ সালে কলেজ স্থাপনের জন্য এলাকার বিশিষ্ট সমাজ সেবী মোঃ জসমুদ্দিন সরকার এবং কাজী আব্দুল গনী একত্রে একখন্ড জমি দান করেন; যেখানে প্রতিষ্ঠা করা হয় এই কলেজটি। কলেজ ক্যাম্পাসটি পাটগ্রাম-বুড়িমাড়ি বাইপাস সড়কের পার্শ্বে অবস্থিত। এই শিক্ষাপ্রতিষ্ঠানে ২ বছর মেয়াদী উচ্চ মাধ্যমিক শ্রেণী ও ৩ বছর মেয়াদী স্নাতক (পাস) শ্রেণীতে শিক্ষা দান করা হয়। মানবিক বিভাগ বিজ্ঞান বিভাগ ব্যবসায় শিক্ষা বিভাগ কলা অনুষদ সমাজ বিজ্ঞান অনুষদ ব্যবসায় শিক্ষা অনুষদ কলেজে বর্তমানে বিভিন্ন ধরনের সহশিক্ষা কার্যক্রম চালু রয়েছে: বি. এন. সি. সি. - মহাস্তানগড় রেজিমেন্ট এর অধীনে এই কলেজে বাংলাদেশ ন্যাশনাল ক্যাডেট কোর-এর একটি পুরুষ প্লাটুন রয়েছে। রোভার স্কাউট - বাংলাদেশ স্কাউটস-এর অধীনে এই কলেজে একটি রোভার স্কাউট ইউনিট রয়েছে। রেড ক্রিসেন্ট - বাংলাদেশ রেড ক্রিসেন্ট সোসাইটি-এর অধীনে এই কলেজে একটি রেড ক্রিসেন্ট ইউনিট রয়েছে। প্রতি বছর এই কলেজে বাংলা নববর্ষ-এর অনুষ্ঠান উদযাপিত হয়। এছাড়াও বিভিন্ন সাংস্কৃতিক কর্মকান্ডও এখানে দেখা যায়। "আগুন লাগাতে দেব না ॥ পাটগ্রামে বিশাল সমাবেশে শেখ হাসিনা"। দৈনিক জনকন্ঠ। ২০ অক্টোবর ২০১১। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ১৮ অক্টোবর ২০১৫।  "সরকারী জসমুদ্দিন কাজী আব্দুল গনি কলেজ"। গণপ্রজাতন্ত্রী বাংলাদেশ সরকার - উপজেলা তথ্য বাতায়ন। সংগ্রহের তারিখ ১৮ অক্টোবর ২০১৫। [স্থায়ীভাবে অকার্যকর সংযোগ] "পাটগ্রাম সরকারি কলেজে অনার্স চালুর দাবিতে শিক্ষার্থীদের মানববন্ধন"। দৈনিক নয়াদিগন্ত। ১০ আগস্ট ২০১৫। সংগ্রহের তারিখ ১৮ অক্টোবর ২০১৫।  'সরকারি জসমুদ্দিন কাজী আব্দুল গনি কলেজ'-এর তথ্য বাতায়ন।
"হ্যাপি" ইন গালোসেস

"হ্যাপি" ইন গালোসেস হচ্ছে আমেরিকার রক গায়ক স্কট ওয়াইল্যান্ড এর দ্বিতীয় একক গানের অ্যালবাম। স্কট স্টোন ট্যাম্পল পাইলট ব্যান্ড ও ভেলভেট রিভোল্বার ব্যান্ড এর প্রধান ছিলেন। তার প্রথম আলবাম প্রকাশিত হয় ১৯৯৮ সালে যার নাম ছিলো "১২ বার ব্লুস" । এটি একক ডিস্ক এ প্রকাশিত হয়েছিলো।  একটি সাক্ষাৎকারে উইল্যান্ড বলেন, "আপনি জানেন, প্রথম অ্যালবাম ছিল যা তা আমার গত অ্যালবাম গুলোর থেকে একটু ভিন্ন মাত্রার, যেহেতু একটি সামান্য বিট দিয়ে শুরু করেছি তা চেস্টা করবো আরও দূর নিয়ে যাওয়ার। এছাড়া তিনি এমটিভি তেও একটি সাক্ষাৎকার দেন এই ব্যাপারে।  "হ্যাপি" ইন গালোসেস ছিলো একটি জনপ্রিয় ডাবল অ্যালবাম। কিন্তু বাস্তবিকপক্ষে একক অ্যালবাম থেকেই ডাবল অ্যালবাম করার অণুপ্রেরণা আসে।  "হ্যাপি" ইন গালোসেস আত্মপ্রকাশিত হয় #৯৭ এ প্রায় ১০,৫০০ কপি অ্যালবাম বিক্রি করে তাও আবার প্রথম সপ্তাহে। এতে আয় করে প্রায় ৩.৫ থেকে ৫ কোটি ডলার।  ২০০৮ সালের অক্টোবরে amazon.com এই গানগুলি তাদের বিক্রয় তালিকায় আনে। সেখানে আই-টিউন হিসাবে গানগুলি প্রকাশ পায়।  স্কট ওয়েইল্যান্ড- প্রধান গায়ক ও কীবোর্ড ডং গ্রিন - বেস গিটার আরডিন ইয়ং - ড্রামস মাইকেল ওয়েইল্যান্ড - ড্রামস মাট ও'কন্নর - ড্রামস জোসেফ পেক আকা পানহেড - স্টেল্প্যান অ্যালবাম - বিলবোর্ড (উত্তর আমেরিকা) একক– বিলবোর্ড (উত্তর আমেরিকা)
কাসুনিয়াতান মসজিদ

কাসুনিয়াতান মসজিদ (Indonesia Masjid Kasunyatan) ইন্দোনেশিয়ার বানতেনের কাসুনিয়াতান গ্রামে অবস্থিত একটি ছোট মসজিদ। ১৫৭০ এবং ১৫৯৬ সালের মধ্যে স্থাপিত মসজিদটি ইন্দোনেশিয়ার সবচেয়ে পুরানো মসজিদগুলোর একটি। মসজিদটি পুরাতন বানতেনের খুব নিকটেই অবস্থিত এবং ১৬তম শতাব্দিতে বানতেনে ইসলামী শিক্ষা পাঠদানের অন্যতম কেন্দ্র হিসেবে বিবেচিত হয়। মসজিদটি ১৯৩২ সাল ডাচ ঔপনেবেশিক আমলে পুরাতন ঐতিহ্যের মযাদা লাভ করে। বতমানে এই মযাদা এখনো কাছে কিনা তা অজানা রয়ে গেছে। পুরাতন বানতেনে অবস্থিত মসজিদগুলোর মধ্যে কাসুনিয়াতান মসজিদটি অন্যতম; অন্য মসজিদগুলো হল বানতেন শাহী মসজিদ এবং কানারি মসজিদ। পুরান বানতেনে অবশিষ্ট অন্য মসজিদগুলোও রয়েছে, যেমন পেকিনান তিনগি মসজিদ, যার গম্ভুজ নষ্ট হয়ে গেছে, ইতিমেধ্যেই ধ্বংসে হয়ে যাওয়া ক্রাতন কাইবন মসজিদ এবং কোজা মসজিদের অবশিষ্টাংশ। কাসুনিয়াতান মসজিদটি কিয়াই দুকুহ, সুলতান মৌলানা মুহাম্মদের শিক্ষক এবং বানতেনের ইসলামি চিন্তা বিষয়ক দলের নেতা, কর্তৃক প্রতিষ্ঠিত হয়। কিয়াই দুকুহ, যিনি পানগেরান কাসুনিয়াতান উপাধি লাভ করেন, নিজের নামে গ্রামের এবং মসজিদের নামকরণ করেন। মসজিদটি কাসুনিয়াতানের ইসলামি সাধকদের ইবাদত আদায়ের জন্য নিমিত হয়েছিল। মসজিদটির প্রতিষ্ঠা তারিখ বিভিন্ন ধরনের মতভেদ রয়েছে, তবে মসজিদটি মৌলানা ইউছুফ এর রাজত্বকালে প্রতিষ্ঠিত হয়েছিল, যা ১৫৭০ এবং ১৫৯৬ এর মাঝামাঝি সময়ের মধ্যে। কাসুনিয়াতান মসজিদটি কাসুনিয়াতন গ্রামে অবস্থিত, যা পুরানো বানতেনের ক্রাতন কাইবোন থেকে ৫০০ মিটার দক্ষিণে। মসজিদ কমপ্লেক্সটি পশ্চিম, দক্ষিণ এবং পূর্বদিকের তিনটি ফটকসহ বড় প্রাচীর দ্বারা বেষ্টিত। পশ্চিম ফটকটি মসজিদ কমপ্লেক্সের উত্তরে অবস্থিত সমাধির মূল ফটক হিসেবে ব্যবহৃত হয়ে থাকে। এই ফটকটি উত্তরের সমাধিস্থল এবং পূর্বের সমাধিস্থলের মাঝে সীমানা প্রাচীর হিসেবে কাজ করে। দক্ষিণের ফটকটি মসজিদের পূর্বপাশে অবস্থিত সমাধি এলাকার প্রবেশ পথ হিসেবেও ব্যবহার করা হয়। উইকিমিডিয়া কমন্সে কাসুনিয়াতান মসজিদ সংক্রান্ত মিডিয়া রয়েছে। পুরাতন বানতেন ইন্দোনেশিয়ার মসজিদের তালিকা Djajadiningrat ও 1983 39। Nasution 1994, পৃ. 11। Daniel Iriyani 2013। Nasution 1994, পৃ. 3। Nasution 1994, পৃ. 10। Daniel Iriyani (জুলাই ২৩, ২০১৩)। "Masjid Kasunyatan - Serang, Banten"। Kebudayaan Indonesia। Kebudayaan Indonesia। ১২ নভেম্বর ২০১৫ তারিখে মূল থেকে আর্কাইভ করা। সংগ্রহের তারিখ নভেম্বর ১৩, ২০১৫।  Djajadiningrat, Hoesein (১৯৮৩)। Tinjauan Kritis Tentang Sadjarah Banten [Critical Review on the History of Banten] (Indonesian ভাষায়)। Jakarta: Djambatan। আইএসবিএন 9789790758476। উদ্ধৃতি শৈলী রক্ষণাবেক্ষণ: অচেনা ভাষা (link) Nasution, Isman Pratama (১৯৯৪)। "Mesjid Kasunyatan" [Kasunyatan Mosque] (পিডিএফ) (Indonesian ভাষায়)। Depok: FIB UI। নভেম্বর ১৪, ২০১৫ তারিখে মূল (PDF) থেকে আর্কাইভ করা। সংগ্রহের তারিখ নভেম্বর ১৪, ২০১৫। উদ্ধৃতি শৈলী রক্ষণাবেক্ষণ: অচেনা ভাষা (link) Tawalinuddin Haris, সম্পাদক (২০১১)। Mesjid-mesjid Bersejarah di Jakarta [Historic Mosques of Jakarta] (Indonesian ভাষায়)। Jakarta: DIVARO। আইএসবিএন 9789790758476। উদ্ধৃতি শৈলী রক্ষণাবেক্ষণ: অচেনা ভাষা (link)
আত-তাকওয়া মসজিদ

আত-তাকওয়া মসজিদ (চীনা: 大園清真寺; ফিনিন: Dàyuán Qīngzhēnsì) তাইওয়ানের দায়ুন জেলার তাওয়ুন শহরে অবস্থিত একটি মসজিদ। এটি তাইওয়ানের সতেরতম এবং আধুনিক শৈলীতে নিমাণকৃত মসজিদ। মসজিদটির উন্নয়ন কাজ একটি ইন্দোনেশীয়-তাইওয়ানী পরিবার শুরু করেন যাদের একটি ইন্দোনেশীয় দোকান ছিল যেখানেকার কারখানায় বা গৃহস্থালী কাজে অধিকাংশ ইন্দোনেশীয় শ্রমিক নিয়োজিত ছিল।তারা নিজেদের দোকানের পাশেই মসজিদ নিমাণের জন্য একটি খালি জায়গা ক্রয় করেন।তহবিল এবং বিভিন্ন প্রতিষ্ঠান থেকে ধার নেয়া অথের সাহায্যেই তারা এক বছরের মধ্যেই মসজিদটি নিমাণ কাজ সম্পন্ন করেন।মসজিদটি আনু্ষ্ঠানিকভাবে ২০১৩ এর ৯ জুন উদ্বোধন করা হয়। মুসলমানদের নিয়মিত পাঁচ ওয়াক্ত সালাত আদায়ের পাশাপাশি, মসজিদটিতে নিয়মিত বিভিন্ন বিষয়ে পাঠদান করা হয়, যেমন মান্দারিন ভাষা। ১৩০ বগ মিটারের মসজিদটির দৈঘ্য ২৬ মিটার এবং প্রস্থ ৫ মিটার।মসজিদটি তিনতলা বিশিষ্ট, প্রথম তলা পুরুষদের সালাত আদায়ের জন্য, দ্বিতীয় তলা মহিলাদের সালাত আদায়ের জন্য এবং তৃতীয় তলা পাঠদান এবং শয়নকক্ষের জন্য ব্যবহার করা হয়। টিএইচএসআর তাওয়ুন স্টেশনের তাইওয়ান হাই স্পীড ট্রেনের মাধ্যমে উত্তর পশ্চিমে দিক দিয়ে আত-তাকওয়া মসজিদে প্রবেশ করা যায়। ভবিষ্যতে দায়ুন স্টেশনের তাওয়ুন মেট্রোর মাধ্যমে মসজিদটি আরো নিকটে চলে আসবে। তাইওয়ানে ইসলাম চীনা মুসিলম এসোসিয়েশন চীনা তরুণ মুসলিম লীগ তাইওয়ানের মসজিদের তালিকা Daguan Rd, Dayuan Township (১৯৭০-০১-০১)। "Dàguān Road, Dayuan Township, Taiwan - Google Maps"। Maps.google.com। সংগ্রহের তারিখ ২০১৪-০৪-২১।  "[UNDANGAN] Peresmian Masjid At-Taqwa, Dayuan, Taiwan : Keluarga Muslim Indonesia di Taiwan (KMIT)"। Kmitw.org। ২০১৩-১২-০৮ তারিখে মূল থেকে আর্কাইভ করা। সংগ্রহের তারিখ ২০১৪-০৪-২১।  "Dayuan: BMI peduli Masjid At Taqwa : Keluarga Muslim Indonesia di Taiwan (KMIT)"। Kmitw.org। ২০১৪-০৪-২২ তারিখে মূল থেকে আর্কাইভ করা। সংগ্রহের তারিখ ২০১৪-০৪-২১।  "Twitter / hadziq: 台灣第七座清真寺"। Twitter.com। ২০১৩-০৪-১৪। সংগ্রহের তারিখ ২০১৪-০৪-২১।  "Masjid At-Taqwa: Masjid ke-7 di Taiwan, Masjid Indonesia Pertama di Taiwan"। dakwatuna.com। ২০১৭-১২-২৫ তারিখে মূল থেকে আর্কাইভ করা। সংগ্রহের তারিখ ২০১৪-০৪-২১।  "Sunny&travel: Sunny台北輕旅行－當一日的穆斯林女人 - yam天空部落"। Blog.yam.com। ২০১৩-০৭-২২। ২০১৪-০৩-০৭ তারিখে মূল থেকে আর্কাইভ করা। সংগ্রহের তারিখ ২০১৪-০৪-২১।  "Kelas Mandarin At-Taqwa-Dayuan"। YouTube। ২০১৪-০২-১৪। সংগ্রহের তারিখ ২০১৪-০৮-০৯।  "Masjid At-Taqwa: Masjid ke-7 di Taiwan, Masjid Indonesia Pertama di Taiwan"। dakwatuna.com। ২০১৭-১২-২৫ তারিখে মূল থেকে আর্কাইভ করা। সংগ্রহের তারিখ ২০১৪-০৪-২১।  "AT-Taqwa Mosque, Dayuan Township, Taiwan 33753, Taiwan - Islamic Centers, Masjids Mosques, Muslim Owned Businesses, Islamic Schools and Colleges"। Islamicfinder.org। ২০১৩-০৮-০১। সংগ্রহের তারিখ ২০১৪-০৪-২১।  "AT-Taqwa Mosque, Dayuan Township, 33753, Taiwan - Islamic Centers, Masjids Mosques, Muslim Owned Businesses, Islamic Schools and CollegesIslamic Centers, Masjids Mosques, Muslim Owned Businesses, Islamic Schools and Colleges"। Islamicfinder.org। ২০১৩-০৭-২৯। সংগ্রহের তারিখ ২০১৪-০৪-২১।
আতর

আতর হল ভেষজ উৎস থেকে উৎপাদিত সুগন্ধী বিশেষ। আতর শব্দটি পারসি শব্দ ইতির থেকে এসেছে, যার অর্থ সুগন্ধি। আতর হলো মুসলমানদের ব্যবহৃত সুগন্ধি দ্রব্য। যেকোনো ধর্মীয় অনুষ্ঠানে বা নামাজে যাবার আগে আতর ব্যবহার করা হয়। পুরুষদের জন্য একমাত্র হালাল সুগন্ধি হল আতর। আর মৃতের একমাত্র প্রসাধনও আতর। প্রাচীনকালে মিশরীয়রা সুগন্ধি তৈরীতে প্রসিদ্ধ ছিল। ২৪০০ বছর আগে আরবে সুগন্ধী তৈরী শিল্পের তথ্য পাওয়া যায় হিরোডোটাস এর লেখা দি হিস্টোরি অব হিরোডটাস বইয়ে । বিভিন্ন গাছপালা এবং ফুল থেকে নির্য়াস সংগ্রহ করে বিভিন্ন তেলের সাথে মিশিয়ে আতর তৈরি করা হত। পরবর্তীতে বিখ্যাত মুসলিম চিকিৎসক আল শেখ আল-রইস নানরকম সুগন্ধি তৈরীর প্রক্রিয়ায় উদ্ভাবন করেন। পাতন পদ্ধতির সাহায্যে সুগন্ধি তৈরীতে তিনি ছিলেন অন্যতম পথিকৃৎ । ইবনে আল-বাইতার একজন আল-আন্দালুসিয়ান (মুসলিম ইবেরিয়া) চিকিৎসক, ফার্মাসিস্ট এবং রসায়নবিদ (1188-1248) ,অত্যাবশ্যকীয় তেল উৎপাদনের জন্য ব্যবহৃত কৌশল এবং পদ্ধতির উল্লেখ লিপিবদ্ধ করেন । ইয়েমেনে, ইয়েমেনের রানী আরওয়া আল-সুলাইহি একটি বিশেষ জাতের আতর প্রবর্তন কর। এই ধরনের আতর পাহাড়ি ফুল থেকে প্রস্তুত করা হতো এবং আরবের রাজাদের উপহার হিসেবে দেওয়া হতো। ফাইজির মতে আকবরের সময়ে যে ছালগুলি ব্যবহার করা হত, সেগুলো ছিল ঘৃতকুমারী, চন্দন এবং দারুচিনি। গন্ধরস এবং লোবানের মতো রজন, কস্তুরী এবং আনবরের মতো প্রাণীজ পদার্থ, বিশেষ গাছের শিকড় এবং আরও কয়েকটি মশলা সহ ব্যবহৃত হত। আওধের শাসক গাজী-উদ-দীন হায়দার শাহ তার শোবার ঘরের চারপাশে আতরের ফোয়ারা তৈরি করেন। আগর-আতর একটি প্রাকৃতিক সুগন্ধি পণ্য। এ আগর-আতর শিল্প বর্তমানে বাংলাদেশের সিলেটের মৌলভীবাজার জেলার বড়লেখা উপজেলায় অবস্থিত। বাংলাদেশ সরকারের এক জেলা এক পণ্য হিসেবে মৌলভীবাজার জেলায় একে বেছে নেয়া হয়েছে। এখানে রয়েছে প্রায় ২০০টির মতো ছোট-বড় কারখানা। এখানকার উৎপাদিত আগর-আতর শতভাগ বিদেশে রপ্তানি হয় এবং দেশে বৈদেশিক মুদ্রা অর্জিত হয়। সিলেট বিভাগের পাহাড়ে এখনো আতরের চাষ হয়। স্থানীয়রা ওইসব পাহাড়কে আতর পাহাড় বলে ডাকেন। আতর পাহাড়ে সারি সারি আগর গাছ। বয়স্ক গাছে দা দিয়ে কুপিয়ে রেখে দিলে সেখান থেকে রক্তের মতো ঘনরস পড়ে। গাছের সেই রস থেকেই পরে তৈরি হয় আতর। আতরের বোতল কায়রোতে অবস্থিত একটি আতরের দোকান Singh, Nagendra Kr; Mabud Khan, Abdul (২০০১)। Encyclopaedia of the World Muslims: Tribes, Castes and Communities, Volume 1। Global Vision Pub House। পৃষ্ঠা 89।  ইতিবৃত্ত (দি হিস্টোরি অব হিরোডটাস)বাংলা অনুবাদ- শাহেদ আলী, বাংলা একাডেমী, ১৯৯৪, পৃষ্ঠা ২১০ "IBN SINA (AVICENNA)"। muslimphilosophy। সংগ্রহের তারিখ June 2001।  এখানে তারিখের মান পরীক্ষা করুন: |সংগ্রহের-তারিখ= (সাহায্য) William, Gohlman (১৯৭৪)। The life of Ibn Sina। New York: Institute of the History of Medicine Books। পৃষ্ঠা 163। আইএসবিএন 087395226X।  আতরশিল্প-বড়লেখা উপজেলা-জাতীয় তথ্য বাতায়ন[স্থায়ীভাবে অকার্যকর সংযোগ] আতরকথা-প্রথম আলো "সবুজ সম্পদের গ্রাম-দৈনিক ভোরের পাতা"। ৪ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৩১ জানুয়ারি ২০১৯।  আতরের জন্মকথা-উইকিবাংলা[স্থায়ীভাবে অকার্যকর সংযোগ]
অ্যাশ কিং

অ্যাশ কিং বা আশুতোষ গাঙ্গুলী হলেন একজন ভারতীয় বাঙ্গালী গায়ক। তার জন্ম লন্ডনে। তিনি হিন্দি চলচ্চিত্র দিল্লি ৬-এ গান গেয়ে সবার নজর এ আসেন। ক্যারিয়ার এর শুরুতে তিনি বিখ্যাত সঙ্গীত পরিচালক এ আর রহমান এর সঙ্গীত পরিচালনায় দিল্লি ৬ নামের একটি ছবিতে গান করেন। আর এই গান দিয়ে তিনি সবার নজরে চলে আসেন। "দাম মারো দাম"। বলিউড হাঙ্গামা। ১৭ মার্চ ২০১১।  "হঠাৎ গায়ক"। কালের কণ্ঠ। ১১ নভেম্বর ২০১৫। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৯ নভেম্বর ২০১৫।  অ্যাশ কিং জন্য অফিসিয়াল ওয়েবসাইট ওয়েব্যাক মেশিনে আর্কাইভকৃত ১৮ ডিসেম্বর ২০১৫ তারিখে ইন্টারনেট মুভি ডেটাবেজে অ্যাশ কিং (ইংরেজি)
দ্য টেন কমান্ডমেন্টস (চলচ্চিত্র ১৯২৩)

দ্য টেন কমান্ডমেন্টস ১৯২৩ সালে নির্মিত মার্কিন নির্বাক চলচ্চিত্র। সেসিল বি ডিমিল নির্মিত ও পরিচালিত এই মহাকাব্যিক চলচ্চিত্রের কাহিনী লিখেছেন জেনি ম্যাকারসন। দুই অংশে বিভক্ত ছবিটির প্রথম অংশে রয়েছে বাইবেলে বর্ণিত মূসার নেতৃত্বে মিশরীয়দের দাসত্ব হতে ইস্রায়েলীয়দের প্রস্থানের কাহিনী অপর অংশে বর্তমান সময়ের দুই ভাই ও তাদের জীবনে টেন কমান্ডমেন্ট্স (দশ আজ্ঞা)র প্রভাব ও পরিনতির কাহিনী। স্পেশাল ইফেক্টে টেকনিকালার প্রসেস২ এর ব্যবহার আর বাইবেলে বর্ণিত লোহিত সাগর বিভক্ত করার মত দৃশ্য তৈরি করার কারণে ব্যয়বহুল ছবিটি রিলিজের সাথে সাথেই বক্স-অফিসে ব্যপক সাড়া জাগাতে সক্ষম হয়। এটি সেসিল বি ডিমিল'র বাইবেলের কাহিনির উপর নির্মিত চলচ্চিত্র ত্রয়ীর প্রথম ছবি। অন্য দুটো হচ্ছে দ্য কিং অব কিংস (১৯২৭) এবং দ্য সাইন অফ দ্য ক্রস (১৯৩২) পৌরাণিক তকমা থাকা সত্ত্বেও, মুসার কাহিনির ব্যাপ্তি মাত্র ছবির এক তৃতীয়াংশ পর্যন্ত। তারপর ছবির কাহিনী বর্তমান সময়ে দশ আজ্ঞা মেনে জীবন দর্শনের উপর চলে আসে। দু ভাই জন ও ড্যানি, তাদের জীবনের দর্শনও বিপরীত। জন মায়ের নির্দেশ মত দশ আজ্ঞা মেনে নিতান্ত দরিদ্র ছুতার হিসেবে জীবন ধারণ করে অপর দিকে ড্যানি যে সকল কিছুর বিনিময়ে হলেও উপরে উঠতে চায়। ছবিতে তার অনৈতিকতার পরিনতিতে যে সর্বনাশা পরিনাম ডেকে আনে তা দেখানো হয়েছে। Hall, Sheldon (২০১০)। Epics, Spectacles, and Blockbusters: A Hollywood History। Wayne State University Press। পৃষ্ঠা 163।  Birchard, Robert S. (২০০৪)। "45, The Ten Commandments"। Cecil B. DeMille's Hollywood। University Press of Kentucky। আইএসবিএন 0-8131-2324-0।  "The Ten Commandments"। Variety। LXXIII (6): 26। ডিসেম্বর ২৭, ১৯২৩। সংগ্রহের তারিখ ডিসেম্বর ৮, ২০১৪।  "He Himself Was "Colossal""। The Montreal Gazette। জানুয়ারি ২২, ১৯৫৯। সংগ্রহের তারিখ এপ্রিল ২৮, ২০১৪।
টোকিও মসজিদ

টোকিও মসজিদ Tōkyō-jāmii (東京ジャーミイ) টোকিও জামি হিসেবেও পরিচিত, জাপানের টোকিওতে অবস্থিত একটি মসজিদ। এটি জাপানের সবচেয়ে বড় মসজিদ। টোকিও মসজিদটি মূলত 1938 সালে নির্মিত, বর্তমান ভবনটি 2000 সালে সম্পন্ন হয়েছিল। এটি অটোমান স্থাপত্য দ্বারা অনুপ্রাণিত একটি মসজিদ। টোকিও মসজিদটি প্রাথমিকভাবে সংলগ্ন বিদ্যালয়ের পাশে ১৯৩৮ সালে নির্মিত হয়েছিল। অক্টোবরের বিপ্লবের পরে রাশিয়া থেকে জাপানে আসা বাশকির এবং তাতারি অভিবাসীরা এটি তৈরি করেন। এটি মসজিদের প্রথম ইমাম আবদুরশীদ ইব্রাহিম এবং আবদুল্লাহ কুরবান আলীর তত্ত্বাবধানে নির্মিত হয়েছিল। ১৯৮৬ সালে, মসজিদটি ভেঙ্গে ফেলা হয় কারণ এটির সাতটি স্থান কাঠামোগত ধ্বংসের সম্মুখীন হয়। দিয়ানেত ইসলেরি নামক এক ব্যক্তির সহায়তা এবং তত্ত্বাবধানে ১৯৯৮ সালে মসজিদটি নতুন ভবনের কাজ শুরু হয়। মসজিদটির স্থপতি ছিলেন মহররম হিল্মি সেনাল্প।মসজিদটি ওট্টোম্যান নিমাণরীতিতে তৈরী করা হয়।প্রায় ৭০ জন তুকি কারিগর নিমাণ কাজে নিয়োজিত ছিলেন এবং প্রচুর মাবেল পাথর তুরস্ক থেকে আমদানি করা হয়। ২০০০ সালে প্রায় ১.৫ বিলিয়ন ইয়েন খরচে মসজিদটির নিমাণ কাজ সম্পন্ন হয়। ২০০০ সালের ৩০ জুন মসজিদটি উদ্বোধন করা হয়। টোকিও কামির আয়তন প্রায় ৭৩৪ বর্গ মিটার এবং একটি ব্যাসমেন্ট ফ্লোরসহ তিনটি তলা রয়েছে যা মিলে প্রায় ১,৪৭৭ বগ মিটার আয়তন হয়। মসজিদটির প্রধান গম্ভুজের উচ্চতা প্রায় ২৩.২৫ মিটার এবং ৬টি পিলার গম্ভুজটির ভার বহন করে দাঁড়িয়ে আছে।পাশের মিনারতে উচ্চতা ৪১.৪৮ মিটার। অভ্যন্তরীণ মিম্বারের দিকে মিহরাবের অভ্যন্তরীণ প্রদর্শনী পেন্ডেনটিভের উপর আরবি ক্যালিগ্রাফি টোকিও মসজিদের গম্বুজ টোকিও মসজিদের বাইরে অবস্থিত মিনার আন্নুর মসজিদ, নিগাটা ফুকুকা মসজিদ তাইপেই শাহী মসজিদ ইসলাম “New Tokyo Mosque opens”, in: The Japan Times, July 1st, 2000. “Japan's largest mosque completed in Tokyo ওয়েব্যাক মেশিনে আর্কাইভকৃত ৩ মার্চ ২০১৬ তারিখে”, in: Kajima News & Notes, Autumn 2000. উইকিমিডিয়া কমন্সে টোকিও মসজিদ সংক্রান্ত মিডিয়া রয়েছে। অফিসিয়াল ওয়েবসাইট – জাপানি ও ইংরেজি ভাষায় ভবনসমূহ সম্পকে তথ্য[স্থায়ীভাবে অকার্যকর সংযোগ] – জাপানি ভাষায়
মসজিদ আল-কুফা

মসজিদ আল-কুফা (আরবি: مسجد الكوفة المعظم), বা মসজিদ আল-আজম ইরাকের কুফায় অবস্থিত বিশ্বের পুরাতন মসজিদগুলোর অন্যতম। ৭ম শতাব্দীতে নির্মিত এই মসজিদতে হুসাইন ইবনে আলির চাচাতো ভাই মুসলিম ইবনে আকিল, বোন হানি ইবনে উরওয়া এবং সাহসী যোদ্ধা মুখতার আল-সাকাফি এর সমাধি রয়েছে। বর্তমানে ভবনটির আয়তন প্রায় ১১,০০০ মিটার ২. মসজিদটিতে নয় কক্ষবিশিষ্ট। এটির চারটি মিনার এবং পাঁচটি গেইট রয়েছে। দাউদি বোহরার ৪২ তম দা’য়ি আল মুতলাক সৈয়্যেদেনা মোহাম্মদ বোরহান উদ্দিন মসজিদটির পুনসংস্কারের কাজ হাতে নেন, যা ২০১০ সালের শুরুরদিকেই সংস্কারের কাজ শেষ হয়। মসজিদটির অনেক বিশেষত্ব রয়েছে: মসজিদটি সোনা এবং রৌপ্য এবং বহুমূল্যবান পাথর যেমন হীরা, রুবী দিয়ে সাজানো হয়েছে এবং মসজিদটির প্রতিটিই কোনায় যেকোন ব্যক্তি ইয়া আলি লেখা খোঁজে পাবে। কিবলা, যেটির উপর আলি ইবনে আবি তালিব শহীদ হয়েছিলেন তা সোনার জারি দিয়ে তৈরী করা হয়েছে। জারিটি সোন, রৌপ্য, রুবী এবং হীরার সমন্বয়ে তৈরী করা হয়েছে। মসজিদটি অভ্যন্তরীণ অংশে কোরাআনের আয়াত দ্বারা পরিবেষ্টিত করা হয়েছে যাতে সোনার অক্ষরে আরবি চারুলিপি রয়েছে। কিবলার অংশে মাবেলে উপর অশ্রুর গড়নে খোদাই করা হয়েছে। পুরো মসজিদে ব্যবহৃত মাবেল এবং টাইলস গ্রিস থেকে আমদানি করা হয়েছে। এই টাইলসগুলো মক্কার কাবাতুল্লাহতেও ব্যবহার করতে দেখা যায়।এই টাইলসগুলোর বিশেষত্ব হচ্ছে, টাইলসগুলো উজ্জল সূযরশ্মি এবং গ্রীষ্মের সময়েও ঠান্ডা থাকে। বিশেষ ধরনের গালিচা ইরান থেকে আমদানি করা হয় যা মসজিদের ভিতরে ব্যবহৃত হয়। মসজিদটি অনেক কারণেই পবিত্র স্থান হিসেবে বিবেচিত হয়ে থাকে: এটি সে জায়গা যেখানে আলি মারাত্বকভাবে মাথায় আঘাতপ্রাপ্ত হন যখন তিনি সেজদারত অবস্থায় ছিলেন। হুসেইন ইবনে আলীর বড় চাচাতো ভাই মুসলিম ইবনে আকেল তার সাথী হানি ইবনে উরওয়া এবং সাহসী যুদ্ধা মুখতার আল সাকাফির পবিত্র মাজার শরীফ এখানে অবস্থিত। মসজিদটিতে কিছু নিদেশিকা রয়েছে যেগুলো নিদেশ করে কোথায় মওলা আলি সভা পরিচালনা, অলৌকিক কাজ করতেন এবং কোথায় জয়নুল আবেদিন এবং জাফর আল সাদিক সালাত আদায় করতেন। ইসলামিক ঐতিহ্য অনুযায়ী মসজিদটি সেই জায়গা যেখানে হযরত নূহ বাস করতেন এবং যেখানে দিনি তার কিস্তি (বড় নৌকা) বানিয়েছিলেন। শিয়া বিশ্বাস অনুসারে, এটি ছিল সে জায়গা যা নূহের আমলে সমগ্র পৃথিবী ডুবতে শুরু করেছিল এবং সাথে সাথে এই জায়গা থেকেই পানি পুনারায় আত্মীভূত হতে শুরু হয়েছিল। ইমাম জাফর আল সাদিক বলেছেন যে, মসজিদটির চারদিক থেকে ১২ কিলোমিটার পযন্ত এলাকা মসজিদটির পবিত্র দয়ার চাদরে থাকবে। তাইপেই শাহী মসজিদ সুফিবাদ ইসলাম "Hundreds of thousands' Friday assemblage in Masjid-e-Uzma Kufa"। Jafariyanews.com। সংগ্রহের তারিখ ২০ নভেম্বর ২০০৮।  "General Facts and Numbers"। The Official Website of Secretariat of Al-Kufa Mosque and it Shrines। ২০১০-০৭-৩১ তারিখে মূল থেকে আর্কাইভ করা। সংগ্রহের তারিখ ২০০৯-০৩-০১।  "The Establishment of the Mosque"। The Official Website of Secretariat of Al-Kufa Mosque and it Shrines। ২০১০-০৭-৩১ তারিখে মূল থেকে আর্কাইভ করা। সংগ্রহের তারিখ ২০০৯-০৩-০১।  al-Qummi, Ja'far ibn Qūlawayh (২০০৮)। Kāmil al-Ziyārāt। trans. Sayyid Mohsen al-Husaini al-Mīlāni। Shiabooks.ca Press। পৃষ্ঠা 66–67।  উইকিমিডিয়া কমন্সে মসজিদ আল-কুফা সংক্রান্ত মিডিয়া রয়েছে। দাপ্তরিক ওয়েবসাইট
স্বরধ্বনি

স্বরধ্বনি হচ্ছে এমন কিছু ধ্বনি অন্য কোনো ধ্বনির সাহায্য ছাড়াই নিজে নিজে উচ্চারিত হতে পারে। উচ্চারণের স্থান অনুসারে যেসব ধ্বনি উচ্চারণের সময় ফুসফুস তাড়িত বাতাস মুখের কোথাও কোন বাধা পায় না , সে সব ধ্বনি কে স্বরধ্বনি বলে। আন্তর্জা‌তিকভা‌বে এধরনের বর্ণের মৌ‌লিক সংখ্যা ৭টি - ই, এ, এ্যা, আ, অ, ও এবং উ৷ বাংলা বর্ণমালায় স্বরধ্বনির প্রচ‌লিত সংখ্যা ১১টি ।অনুনাসিক স্বরধ্বনি সাতটি। যথা: ইঁ, এঁ, এ্যাঁ, আঁ, অঁ, ওঁ এবং উঁ। যেসব ধ্বনি উচ্চারিত হওয়ার সময় মুখের কোথাও বাধাপ্রাপ্ত হয় না তাদের বলা হয় স্বরধ্বনি। স্বরধ্বনিগুলি উচ্চারিত হতে অন্য বর্ণের সাহায্যের প্রয়োজন হয় না বরং অন্য বর্ণকে উচ্চারিত হতে সাহায্য করে। বিশ্বের বিভিন্ন ভাষায় বিভিন্ন সংখ্যক স্বরধ্বনি রয়েছে। বাংলা ভাষায় স্বরবর্ন রয়েছে মোট ১১টি; এগুলো হলোঃ বাংলা বর্ণমালায় দেখা যায় কিছু যৌগিক ধ্বনি রয়েছে। ভাষাবিজ্ঞানীরা বলেন যে, মৌলিক স্বরধ্বনি ৭টি; আর যৌগিক স্বরবর্ণ ২টি। যৌগিক স্বরবর্ণগুলো হলোঃ এ ২টি যৌগিক স্বরবর্ণ| অার ২৩ টি যৌগিক স্বরধ্বনি অাছে। যাদের লিখিত রূপ নেই। তাই এরা বর্ণ নয় | যেমন- ইঅা (দিয়া), এই (এই), এঅা (খেয়া) ইত্যাদি | সুতরাং মোট যৌগিক স্বরধ্বনির সংখ্যা ২৫টি (২+২৩)টি। এগুলো হলো: ঐ ঔ অ + ও = অও - লও অ + এ = অয় - নয় আ + ই = আই - গাই আ + এ = আয় - খায় আ + উ = আউ - হাউ ই + ই = ইই - দিই ই + উ = ইউ - মিউ ই + ও = ইও - নিও উ + ই = উই - ছুঁই উ + ও = উও - কুয়ো এ + ই = এই - সেই এ + উ = এউ - কেউ ও + ই = ওই - মই ও + ও = ওও - ধোও এ্যা + এ = এ্যায় - দ্যায় এ্যা + ও = এ্যা - ম্যাও। বাংলায় এই দ্বিস্বর ধ্বনিগুলি ছাড়াও ত্রিস্বর, চতুঃস্বর এবং পঞ্চস্বর‌ যৌগিক স্বর উচ্চারিত হয়। যেমন : আইআ(আইয়া- যাইয়া), আইআই (খাইয়াই), আওআইআ (খাওয়াইয়া) ইত্যাদি। ব্যঞ্জনবর্ণ ভাষাবিজ্ঞান বাংলা ভাষা ব্যঞ্জনধ্বনি বর্ণ। স্নাতক বাংলা ব্যাকরণ ও নির্মিতি। ২০১০ সংস্করণ।
মালদা বিমানবন্দর

মালদা বিমানবন্দর (আইএটিএ: LDA, আইসিএও: VEMH) টি ভারতের পশ্চিমবঙ্গ রাজ্যের ইংরেজ বাজারে মধ্যস্থল থেকে ৩ কিমি দূরে অবস্থিত। বিমানবন্দরটি ৩৫০ একর এলাকায় ১৪৫০ মিটার লম্বা ও ৩০ মিটার প্রস্থ বিশিষ্ট রানওয়ে আছে। এই বিমানবন্দরে হেলিকপ্টর সহ মধ্যমবর্গের বিমান নামতে পারে। মালদা বিমানবন্দর থেকে কলকাতা ও বালুরঘাটের জন্যে সাপ্তাহিক বিমান পরিষেবা উপলব্ধ। বর্তমানে (২০১৭) বিমানবন্দরটির উন্নয়নকল্পে ১৭ কোটি ২০ লক্ষ টাকা বরাদ্দ করা হয়েছে। "বিমানবন্দর তৈরিতে উদ্যোগ"। ১০ ফেব্রুয়ারি ২০১৭। সংগ্রহের তারিখ ১০ ফেব্রুয়ারি ২০১৭।  টেমপ্লেট:মালদা জেলা